יחידת אגוז

סיכת יחידת אגוז
לוחמי "אגוז" באימון הסוואה - נדרש מאמץ מצד המתבונן בתמונה על מנת להבחין בהם על רקע תוואי השטח הסלעי.
יחידת אגוז (יחידה 621) היא יחידת קומנדו של זרוע היבשה בצה"ל, יחידה מובחרת והתנדבותית שפעלה במסגרת חטיבת גולני ופיקוד הצפון (ינואר 1995 – דצמבר 2015), וכיום פועלת תחת חטיבת עוז (עוצבה 89) המאגדת את יחידות הקומנדו של חיל הרגלים.

היחידה מתמחה בפעילות יבשתית מורכבת, ובמקור נועדה ללחום בטקטיקה של לוחמת גרילה כנגד ארגון חזבאללה ברצועת הביטחון שבדרום לבנון. היא מתמחה בלחימה בשטחים סגורים, בסבך, שדאות, הסוואה ועוד. ניסיונה הרב של היחידה בלחימה מול כוחות לא סדירים, במיוחד מול חזבאללה בדרום לבנון, השפיע רבות על תורות הלחימה של חטיבות החי"ר והיחידות המיוחדות בצה"ל.

אתר ההנצחה של היחידה, על גלגוליה השונים, נמצא בנבי חזורי שבצפון רמת הגולן.

בגלגולה הראשון הוקמה ב-1956 בשם סיירת אגוז כסיירת פיקודית של פיקוד הצפון, ופעלה עד סיום מלחמת יום כיפור ב-1974.

== היסטוריה ==
לוחמי אגוז במסע סוף מסלול
חייל אגוז מסתער
לוחמי יחידת אגוז בסמטאות ח'אן יונס במהלך מלחמת חרבות ברזל
יחידת "אגוז" הוקמה בינואר 1995 על בסיס צוות מסלול מיחידת עורב צנחנים, כחלק מחטיבת גולני ונקראה בשמה של סיירת אגוז, שפעלה בפיקוד הצפון עד 1974. היחידה הוקמה על בסיס סיסמה “ארדוף אויביי ואשיגם ולא אשוב עד כלותם”<ref></ref>. יוזמי הקמת היחידה היו הרמטכ"ל אמנון ליפקין־שחק ואלוף פיקוד הצפון עמירם לוין שרצו להביא למהפך במלחמה בחזבאללה, באמצעות תורת לחימה ושיטות לחימה חדשות. היחידה סופחה לחטיבת גולני בשל טענת מפקד החטיבה דאז, משה קפלינסקי, כי ליחידה החדשה נדרשת תמיכה, חניכה וליווי כמו גם סיוע אג"מי ולוגיסטי מצד גוף מנוסה, הבקי בלחימה בלבנון ולמוד ניסיון מבצעי. אגוז הוקמה כיחידה ללחימת גרילה נגד ארגון חזבאללה ברצועת הביטחון שבדרום לבנון. למפקדה הראשון מונה ארז צוקרמן, יוצא שייטת 13, אשר הוביל את לוחמי היחידה ברוב פעולותיה הראשונות. בתקופה זו נרשמו לזכות היחידה הישגים רבים, במסגרת היתקלויות בחוליות חזבאללה בתוך ומחוץ לרצועת הביטחון. כבר במבצע הראשון שביצעה היחידה, שישה חודשים בלבד לאחר הקמתה, הצליח כוח מהיחידה לחסל שני מחבלים, ליד מוצב חולה. על תקופת שירותו ביחידת אגוז עוטר צוקרמן בצל"ש אלוף פיקוד הצפון, עמירם לוין.

ב־1997 קיבל את הפיקוד על יחידת אגוז סא"ל משה (צ'יקו) תמיר, איש חטיבת גולני. תקופתו באגוז התאפיינה בלחימה נחושה נגד חזבאללה. בין המבצעים הבולטים בתקופת פיקודו על היחידה היה מבצע נוף פראי, בספטמבר 1997, בו הרגו לוחמי היחידה בקרב את האדי, בנו של מזכ"ל חזבאללה, חסן נסראללה. גופתו, ביחד עם גופות לוחמי חזבאללה אחרות, הוחזרה ללבנון בתמורה לחלקי גופתו של לוחם שייטת 13 איתמר אליה, שנהרג באסון השייטת. מבצע בולט אחר היה מבצע מהלך מבריק בו הוביל תמיר כוח לוחמים מהיחידה במבצע בלבנון כנגד חולית אבטחה של חזבאללה בכפר ע'נדוריה. במבצע נהרגו כשמונה מחבלים. מבצע בולט נוסף באותה עת היה מבצע "תיק פלילי" כנגד עמדות חזבאללה בהר דב. על תקופת שירותו ביחידת אגוז עוטר תמיר בצל"ש אלוף פיקוד הצפון.

=== תחילת שנות ה-2000 ===
לאחר הנסיגה מלבנון בשנת 2000 המשיכה היחידה את פעילותה בגבול הצפון, והתמחתה גם בלוחמה בגזרת הר חרמון, אך בד בבד החל שילובה בפעילויות של סיכול טרור בשטחי יהודה והשומרון ורצועת עזה. תחת פיקודו של תמיר ידעי לחמה היחידה במבצע חומת מגן, ובכלל זה בכיבוש המוקטעה ברמאללה.

=== מלחמת לבנון השנייה ===
ב־20 ביולי 2006 במהלך מלחמת לבנון השנייה נהרגו חמישה מלוחמי יחידת אגוז ועוד 6 נפצעו, בקרב בגבול הצפון ליד היישוב אביבים. הכוחות עסקו בטיהור בונקרים של חזבאללה בכפר מארון א־ראס שבדרום לבנון. בקרב מארון א־ראס נהרגו, על פי דיווחי צה"ל, כ־20 מחבלים מארגון החזבאללה.

לאחר המלחמה ביצעה היחידה שורה של מבצעים התקפיים בתוך רצועת עזה, ביחד עם חטיבות גולני וגבעתי. באחד המבצעים, בינואר 2008, הרגו כוחות מהיחידה בסיוע שריון וחיל האוויר 18 מחבלים, בהם בנו של בכיר חמאס מחמוד א־זהאר. בשנת 2014, במהלך מבצע צוק איתן, הרגו לוחמי היחידה כ־50 מחבלים בלחימה בשכונת שג'אעייה. ביום ה־14 למבצע נפצע קשה מפקד היחידה, סא"ל יונתן רום, כתוצאה מפגיעת טיל נ"ט. את מקומו תפס מפקדה הקודם של היחידה, פיני יוסף, שהוביל אותה בלחימה ברצועת עזה.

=== הקמת חטיבת הקומנדו ואחריה ===
ב־24 בדצמבר 2015 נערך טקס הפרידה מחטיבת גולני, וב־27 בדצמבר עברה היחידה לחטיבת עוז.

היחידה השתתפה במבצע שומר החומות בעזה ותקפה עשרות מטרות טרור נ"ט ותמ"ס והרגה מספר מחבלים.

ב-12 בינואר 2022 נהרגו רס"ן איתמר אלחרר<ref></ref> ורס"ן אופק אהרון<ref></ref>, שניהם מפקדי פלגות מהיחידה, בבסיס נבי מוסא מירי דו-צדדי עם חברם ליחידה. בתחקיר הרמטכ"ל לאירוע, הוחלט כי מפקד היחידה, סא"ל אפרים תהילה, יישאר בתפקידו, אך הוחלט על מספר צעדים פיקודיים אחרים. לאחר סיום תפקידו של תהילה התגלה כי בתקופת פיקודו ביצע מספר תקלות נוספות בנושא אימונים והוחלט על אי-קידומו במסגרת הצבא.

היחידה השתתפה במבצע שובר גלים וביצעה פעילויות התקפיות בשכם ג'נין ורמאללה.

באוגוסט 2022 השתתפה במבצע עלות השחר.

ביולי 2023 השתתפה יחידת אגוז במבצע בית וגן במרחב העיר ומחנה הפליטים ג'נין במסגרתה ביצעה פעולות התקפיות וסיכלה תשתיות טרור. במהלך המבצע נהרג לוחם היחידה רב-סמל דוד יהודה יצחק במהלך חילופי אש.

=== מלחמת חרבות ברזל ===
==== מתקפת הפתע ====
ב-7 באוקטובר 2023, במהלך מלחמת חרבות ברזל ושחרור היישובים שהותקפו במתקפת הפתע נהרגו 5 מלוחמי היחידה במהלך חילופי אש במהלך הקרב על מוצב כיסופים: סמ"ר יונתן סביצקי, סמ"ר אביאל מלקמו, סמ"ר אלעד ששון, סמ"ר עמית פלד, ורס"ל ויטלי סקיפקביץ'

בנוסף במתקפת הפתע נהרגו ארבעה לוחמי היחידה אשר היו משובצים בתפקידי קצונה בחטיבת גולני ובחטיבת גבעתי.
רס״ן שילה הר אבן, סרן שילה ראוכברגר, סרן אורי שני וסרן דור שדה.

==== החזית הצפונית ====
ב-9 באוקטובר 2023, פעלו לוחמי מילואים בוגרי יחידת אגוז בגזרת גבול לבנון לאחר היתקלות עם מחבלים מארגון חזבאללה וחילופי אש נהרג לוחם המילואים של יחידת אגוז רס"ל גלעד מולכו.

==== הלחימה הקרקעית ברצועת עזה ====
ב-13 בנובמבר 2023, במהלך התמרון הקרקעי של כוחות צה"ל ברצועת עזה, ניהלה היחידה קרבות בצפון הרצועה במהלכה נהרג לוחם היחידה סמ"ר איתי שהם

ב-29 במרץ 2024, נפל רס"ל אלון קודריאשוב בקרב בדרום הרצועה, באותה תקרית נפצע רס״ל סיון ווייל ונפטר מפצעיו ב-31 במרץ. 

ב-6 באפריל 2024 נפלו סמל אמיתי אבן שושן, סמל ריף הרוש וסמל עילאי צעיר בקרב בדרום הרצועה בעודם לוחמי מסלול ביחידה, ואיתם נפל סרן עידו ברוך מפקצ מסלול ביחידה.

== ציונים לשבח ==
* – מאת הרמטכ"ל אמנון ליפקין־שחק הוענק ליחידת אגוז בשנת 1998 "על פעילות היחידה בלחימה בלבנון".
* – מאת הרמטכ"ל משה יעלון הוענק ליחידת אגוז ב־14 באפריל 2005 "על פעילותה המבצעית בשנת 2004. במבצעים הרבים בהם השתתפה היחידה היא הגיעה להישגים מבצעיים מרשימים, הפיקה לקחים והשכילה להנחילם לכלל היחידות המשתתפות בלחימה".
* – מאת אלוף פיקוד הצפון אודי אדם הוענק ליחידת אגוז במרץ 2006 "על פעילותה בשנה החולפת לאורך גבול הלבנון" "על פעילותה המבצעית בשנת 2004. במבצעים הרבים בהם השתתפה היחידה היא הגיעה להישגים מבצעיים מרשימים, הפיקה לקחים והשכילה להנחילם לכלל היחידות המשתתפות בלחימה".
* – על פועלה במבצע צוק איתן.
לוחמי יחידת אגוז במלחמת חרבות ברזל

==מפקדי היחידה==

{| border="1" cellpadding="4" cellspacing="0"
|- bgcolor="#F0F0F0"
!שם||תקופת כהונה||הערות
|-
| ארז צוקרמן || 1995–1997 || מעוטר צל"ש אלוף, לימים מפקד עוצבת נתיב האש
|-
| משה תמיר || 1997–1998 || מעוטר צל"ש אלוף, לימים מפקד קורס מפקדי פלוגות ומפקדי גדודים
|-
| חגי פלג || 1998–1999 || מעוטר צל"ש אלוף, לימים מפקד הימ"מ
|-
| חגי מרדכי || 1999–2000 || לימים ראש מטה זרוע היבשה
|-
| תמיר ידעי || 2000–2002 || לימים מפקד זרוע היבשה
|-
| אבי פלד || 2002–2003 || לימים נספח צה"ל בהודו
|-
| אופק בוכריס || 2003–2004 || מעוטר צל"ש הרמטכ"ל, לימים מפקד פו"ם
|-
| מרדכי כהנא || 2004–2006 || לימים קצין איסוף קרבי ראשי
|-
| יניב עשור || 2006–2008 || לימים ראש אכ"א
|-
| דוד זיני || 2008–2010 || לימים מפקד הגיס המטכ"לי
|-
| שלומי בינדר || 2010–2012 || לימים ראש חטיבת המבצעים באמ"ץ
|-
|פיני יוסף || 2012–2014 || לימים מפקד המכללה לפיקוד טקטי (שימש בנוסף, מ"מ מפקד היחידה במבצע צוק איתן)
|-
| יונתן רום || 2014–2016 || נפצע קשה במבצע צוק איתן, החלים וחזר לפקד על היחידה. לימים מפקד עוצבת חיצי האש
|-
| רועי לוי || 2016–2018 || לימים מפקד היחידה הרב-ממדית נהרג ביום הראשון של מלחמת חרבות ברזל
|-
| א' || 2018–2020 ||
|-
| אפרים תהילה || 2020–2022 || הודח, והמשיך לשירות במשרד הביטחון
|-
| משה פסל ||אוגוסט 2022–7 באוקטובר 2023 || נפצע קשה ביום הראשון של מלחמת חרבות ברזל
|-
| אפרים תהילה|| 7 באוקטובר 2023–18 בפברואר 2024 || ממלא מקום, לקח פיקוד לאחר שמשה פסל נפצע באורח קשה במהלך הקרב על כיסופים
|-
| משה פסל|| 18 בפברואר 2024–יולי 2024 || שב לפקד על היחידה לאחר החלמתו
|-
| ע' || יולי 2024– || מפקד היחידה הנוכחי
|}

== גיוס ליחידה והכשרת הלוחם ==
מועמדים שהיו במסלול מיונים ליחידות מובחרות (כגון סיירת מטכ"ל, שלדג ושייטת 13), יכולים להיבחר על ידי היחידה ולהתמיין אליה. מעטים מהלוחמים המצטיינים בגיבוש ליחידות הממיינות של חטיבת גולני מגיעים אף הם ליחידה.

משך מסלול לוחם ביחידת אגוז נמשך בין 14–16 חודשים והוא כולל: טירונות חי"ר ואימון מתקדם (5 וחצי חודשים); שלב מכין (חודש וחצי); שלב לחימה בסיסי; ניווטים, קורס צניחה, קורס לוחמה זעירה, קורס לוחמה בטרור. שלב לחימה מתקדם הכולל: לוחמת שטח בתנאים שונים (אזורים מיוערים, לחימת סלעים, לוחמה בשטח בנוי, הסוואה ועוד, אימונים בתנאים קיצוניים בחרמון וכדומה); קורס מ"כים סיירות והתמחויות ייעודיות ועוד.

לאחר שחרורם מהשירות הסדיר, משרתים לוחמי היחידה במילואים בחטיבת יפתח.

בשנת 2019 נפתח בית הספר לקומנדו אליו מגיעים להמשך ההכשרה לאחר סיום שלב הטירונות בבא"ח גולני.

לוחמי היחידה נעלו בעבר נעלי חי"ר שחורות כאשר היו שייכים לחטיבת גולני. משעברו בשנת 2015 לחטיבת עוז הוחלפו הנעליים לצבע האדום. בנוסף עברו לענוד את תג חטיבת עוז. עם זאת, המשיכו הלוחמים לחבוש את הכומתות החומות. אולם החל מ-30 באפריל 2018 עברו לכומתות האדומות. לוחמי היחידה מצוידים ברובי M4A1<ref></ref> וחלקם נושאים גם אקדחים.

== עמותת אגוז ==

״עמותת אגוז – הסיירת הצפונית״ הוקמה לאחר מלחמת יום הכיפור, מורכבת מבוגרי היחידה והמשפחות השכולות. יעדי העמותה הם ליווי היחידה הסדירה ולוחמיה,דאגה למשתחררים מהיחידה, הנצחת חללי היחידה ושימור קשר בין בוגרי היחידה והיחידה.

== גלריה ==
<gallery perrow="7">
קובץ:Flickr - Israel Defense Forces - Soldiers from the Elite Egoz Unit Take Their Final Test (3).jpg|לוחמי אגוז במהלך מבחן סיום ההכשרה
קובץ:Flickr - Israel Defense Forces - Soldiers from the Elite Egoz Unit Take Their Final Test (5).jpg|לוחמי היחידה במהלך אימון יחידתי
קובץ:Egoz September 2020, X.jpg|רחפן בשימוש היחידה
קובץ:Egoz September 2020, VIII.jpg|תרגיל של היחידה עם מסוקים
קובץ:Flickr - Israel Defense Forces - Soldiers from the Elite Egoz Unit Take Their Final Test (7).jpg|לוחמי היחידה במהלך אימון חטיבתי
קובץ:פעילות הכוחות 02.jpeg|לוחם אגוז במהלך מבצע "בית וגן"
קובץ:פעילות הכוחות 16.jpg|צלף יחידת אגוז במהלך מבצע "בית וגן"
קובץ:Egoz September 2020, X.jpg|לוחם אגוז מפעיל רחפן
קובץ:Egoz September 2020, II.jpg|לוחמי אגוז בתרגיל
קובץ:Egoz September 2020, IX.jpg|לוחם אגוז בתרגיל
קובץ:Iron Swords-Egoz unit-003.jpg|לוחמי אגוז בח'אן יונס
קובץ:Iron Swords-Egoz unit-004.jpg|לוחם אגוז בסמטאות ח'אן יונס
קובץ:Iron Swords-Egoz unit-005.jpg|לוחמי אגוז בלחימה בח'אן יונס
קובץ:Oz brigade (II).jpg|לוחמי אגוז באימון בזירה צפונית
</gallery>

== לקריאה נוספת ==
* משה (צ'יקו) תמיר, מלחמה ללא אות, הוצאת מערכות – משרד הביטחון, 2005.
* 

== קישורים חיצוניים ==

* [https://web.archive.org/web/20180713073421/http://www.egozunit.co.il/ סיירת אגוז] – האתר של "עמותת הסיירת הצפונית".
* 
* – כתבה על סמ"ר סייף ביסאן, החלל הדרוזי הראשון של יחידת אגוז
* .
* .
* .
* .
* .
* אור הלר, [http://www.israeldefense.co.il/?CategoryID=411&ArticleID=4623 "נגיע לכל נקודה ממנה ישוגרו טילים"], אתר "ישראל דיפנס", 07 ביוני 2013.
* .
* .
* 
* 
* 
* 

== הערות שוליים ==

*
אגוז
קטגוריה:חטיבת גולני
אגוז
קטגוריה:רצועת הביטחון
אגוז
אגוז
קטגוריה:אגוז בתרבות